Ѡ се́мъ же, что́ єсть человѣ́ческое безстра́стіе, пи́шетъ си́це ст҃ы́й ісаа́къ: безстра́стіе є́сть, не є́же не ѡщути́ти страсте́й, но є́же не прія́ти и́хъ: ѿ мно́гихъ бо и разли́чныхъ добродѣ́телей, я̀же стяжа́ша явле́нныхъ и та́йныхъ, и изнемого́ша въ ни́хъ стра̂сти, и не мо́гутъ удо́бь возста́ти на ду́шу, и мы́сль не тре́буетъ всегда̀ внима́ти ѝмъ: занѐ во вся́ко вре́мя испо́лнена є́сть въ помышле́ніяхъ свои́хъ ѿ поуче́нія и бесѣ́ды изря́днѣйшихъ ѡбразѡ́въ, ра́зумомъ дви́жимыхъ во умѣ̀